กลับไปที่สารบัญ

# การรับประกัน

# ข้อมูลการรับประกันสินค้า

#### การรับประกันฮาร์ดแวร์แบบจำกัด 1 ปี

#### การรับประกันแบบจำกัด

ในคำแถลงการรับประกันนี้ คำว่า "สินค้า" หมายถึงอุปกรณ์ต่อไปนี้:

- Intel(R) WiMAX/WiFi Link 5350
- Intel(R) WiMAX/WiFi Link 5150
- Intel(R) WiFi Link 5300
- Intel(R) WiFi Link 5100
- Intel (R) Wireless WiFi Link 4965AGN
- Intel(R) Wireless WiFi Link 4965AG_
- การเชื่อมต่อเครือข่าย Intel(R) PRO/Wireless 3945ABG

Intel ให้การรับประกันแก่ผู้ซื้อสินค้าว่าสินค้า หากได้รับการติดตั้งและใช้อย่างถูกต้อง จะปราศจากข้อบกพร่องทางด้านวัสดุและฝีมือการผลิต และจะสอดคล้องอย่างครบถ้วนกับข้อมูลจำเพาะสินค้าสำหรับผู้ใช้ทั่วไปของ Intel เป็นระยะเวลาหนึ่ง (1) ปี นับตั้งแต่ได้ทำการซื้อสินค้าซึ่งบรรจุอยู่ในหีบห่อปิดสนิทเดิม

ซอฟต์แวร์ชนิดใดก็ตามที่ส่งมอบพร้อมกับ หรือ เป็นส่วนหนึ่งของสินค้า ได้จัดจำหน่ายโดยแสดงอย่างชัดเจนว่า "มีลักษณะดังที่เป็นในขณะนั้น" และจะไม่รวมถึงการรับประกันอื่นใดทั้งแบบแสดงอย่างชัดเจนหรือแบบโดยนัย (รวมทั้งแบบไม่มีข้อจำกัด การรับประกันความสามารถในการจำหน่ายต่อ การไม่ละเมิด หรือ ความเหมาะสมสำหรับการใช้เพื่อวัตถุประสงค์เฉพาะ) โดยที่ Intel รับประกันว่าสื่อที่ใช้บันทึกซอฟแวร์จะปราศจากข้อบกพร่องเป็นระยะเวลาเก้าสิบ (90) วันนับตั้งแต่วันที่ส่งมอบสินค้า หากข้อบกพร่องดังกล่าวเกิดขึ้นภายในช่วงเวลารับประกัน คุณสามารถส่งสื่อที่บกพร่องไปที่ Intel เพื่อทำเปลี่ยนสินค้าหรืออาจเลือกส่งซอฟต์แวร์ตามที่ Intel เห็นสมควรโดยไม่เสียค่าใช้จ่ายใดๆ Intel ไม่รับประกันหรือรับผิดชอบในความถูกต้องหรือความครบถ้วนสมบูรณ์ของข้อมูล ข้อความ กราฟฟิก ลิงค์ หรือรายการอื่นๆ ที่บรรจุอยู่ในซอฟต์แวร์

หากสินค้า ซึ่งอยู่ในเงื่อนไขการรับประกันแบบจำกัดนี้ ไม่สามารถใช้งานได้ในระยะเวลารับประกันเนื่องด้วยสาเหตุที่กล่าวถึงในการรับประกันแบบจำกัดนี้ Intel จะเลือกพิจารณาว่าจะ:

- ซ่อม สินค้าโดยการใช้ฮาร์ดแวร์และ/หรือซอฟต์แวร์ หรือ
- เปลี่ยนสินค้าชุดใหม่ให้ หรือ ในกรณีที่ Intel ไม่สามารถซ่อมหรือเปลี่ยนสินค้าได้
- คืนเงินตามราคาสินค้าปัจจุบันของ Intel ในขณะนั้น เมื่อได้ทำการอ้างสิทธิ์เพื่อขอรับบริการตามการรับประกันต่อ Intel ภายใต้การรับประกันแบบจำกัดนี้

การรับประกันแบบจำกัดนี้ และการรับประกันโดยนัยอื่นใดที่อาจปรากฏอยู่ภายใต้กฎหมายท้องถิ่น กฎหมายจังหวัด กฎหมายประจำชาติ หรือกฎหมายประจำรัฐที่สามารถนำมาปฏิบัติใช้ สามารถใช้กับคุณได้ในฐานะที่เป็นผู้ซื้อสินค้าเริ่มแรกเท่านั้น

#### ขอบเขตการรับประกันแบบจำกัด

Intel ไม่รับประกันว่าสินค้า ไม่ว่าจะซื้อแบบแยกเดี่ยว หรือแบบรวมอยู่ในสินค้าอื่น รวมทั้งแบบไม่มีข้อจำกัด ส่วนประกอบสารกึ่งตัวนำ จะปราศจากข้อบกพร่องในการออกแบบหรือข้อผิดพลาดที่เรียกว่า "ข้อผิดพลาดในการพิมพ์ (Errata)" คุณสามารถแจ้งความจำนงเพื่อขอรายละเอียดข้อผิดพลาดในการพิมพ์ชุดปัจจุบันได้ นอกจากนี้ การรับประกันแบบจำกัดนี้ยังไม่ครอบคลุมถึง: (i) ค่าใช้จ่ายใดๆ เกี่ยวกับการเปลี่ยนสินค้าหรือการซ่อมแซมสินค้า รวมทั้งค่าแรง ค่าติดตั้ง หรือค่าใช้จ่ายอื่นๆ ที่เกิดจากลูกค้า และโดยเฉพาะอย่างยิ่ง ค่าใช้จ่ายเกี่ยวกับการถอด หรือเปลี่ยนสินค้าที่เชื่อมต่อหรือประกอบเข้ากับแผงวงจรพิมพ์อย่างถาวร หรือที่รวมเข้ากับสินค้าอื่น (ii) ความเสียหายที่เกิดแก่สินค้าอันเนื่องมาจากสาเหตุภายนอก รวมทั้งอุบัติเหตุ ปัญหาจากกำลังไฟฟ้า สภาวะแวดล้อม กลไก หรือสภาวะที่ผิดปรกติ การใช้ไม่ตรงตามคำแนะนำ การใช้ผิดประเภท การละเลย อุบัติเหตุ การใช้อย่างไม่เหมาะสม การปรับแต่ง การซ่อมแซม การติดตั้งไม่เหมาะสม การติดตั้งโดยไม่ได้รับอนุญาต หรือการทดสอบอย่างไม่เหมาะสม หรือ (iii) สินค้าใดๆ ที่ผ่านการดัดแปลงหรือใช้งานนอกเหนือจากที่ระบุในข้อมูลจำเพาะสินค้าสำหรับผู้ใช้ทั่วไปของ Intel หรือ การลอก เปลี่ยนแปลง หรือลบตราเครื่องหมายสินค้าเดิม (เครื่องหมายการค้า หรือเลขประจำผลิตภัณฑ์) ออกจากตัวสินค้า หรือ (iv) กรณีอื่นๆ อันเป็นผลมาจากการดัดแปลงผลิตภัณฑ์ซอฟต์แวร์ที่จัดไว้ให้หรือที่รวมไว้ในสินค้า (ซึ่งไม่ได้ทำโดย Intel) (v) การรวมผลิตภัณฑ์ซอฟต์แวร์ที่ไม่ใช่ผลิตภัณฑ์ซอฟต์แวร์ที่ Intel จัดไว้ให้ หรือที่รวมไว้ในสินค้า หรือ (vi) การไม่สามารถทำการดัดแปลง หรือแก้ไขซอฟต์แวร์ใดๆ ที่จัดไว้ให้หรือที่รวมอยู่ในสินค้า ตามวิธีที่ Intel เสนอไว้

#### การขอรับบริการตามการรับประกัน

ในการขอรับบริการตามการรับประกันสำหรับสินค้านั้น คุณสามารถติดต่อร้านค้าที่จำหน่ายสินค้าให้กับคุณตามคำแนะนำที่ให้ไว้ หรือติดต่อ Intel ก็ได้ สำหรับการขอรับบริการตามการรับประกันนั้น คุณจะต้องติดต่อศูนย์บริการลูกค้า ("ICS") ในภูมิภาคของคุณ (www.intel.com/support/) ภายในระยะเวลารับประกันในระหว่างเวลาทำการปกติ (ตามเวลาท้องถิ่น) เว้นวันหยุดราชการ และส่งสินค้าไปยังศูนย์ ICS ที่กำหนด โดยต้องเตรียมข้อมูลดังต่อไปนี้: (1) ชื่อและนามสกุลลูกค้า ที่อยู่สำหรับส่งเอกสาร อีเมล์แอดเดรส หมายเลขโทรศัพท์ และข้อมูลบัตรเครดิตที่ถูกต้อง สำหรับประเทศสหรัฐอเมริกา (2) ใบรับรองการซื้อสินค้า (3) ชื่อรุ่น และเลขรหัสสินค้าซึ่งระบุอยู่บนตัวสินค้า และ (4) คำชี้แจงลักษณะปัญหา เจ้าหน้าที่บริการลูกค้าอาจต้องการทราบข้อมูลเพิ่มเติมจากคุณ ทั้งนี้ขึ้นอยู่กับลักษณะของปัญหา หลังจากที่ ICS ได้ตรวจสอบแล้วว่าสินค้าของคุณอยู่ภายใต้เงื่อนไขการรับประกันตามช่วงเวลา คุณจะได้รับหมายเลขอนุมัติคืนสินค้า ("RMA") พร้อมทั้งคำแนะนำต่างๆ เพื่อทำการส่งสินค้ามายังศูนย์ ICS ที่กำหนด เมื่อคุณส่งสินค้ากลับมาที่ศูนย์ ICS คุณจะต้องระบุหมายเลข RMA ที่ด้านนอกของบรรจุภัณฑ์ จะไม่รับสินค้าส่งคืนใดๆ ที่ไม่ได้ระบุหมายเลข RMA หรือมีหมายเลข RMA ที่ไม่ถูกต้องบนบรรจุภัณฑ์ คุณจะต้องส่งสินค้าไปยังศูนย์ ICS ที่กำหนดโดยให้สินค้าอยู่ในบรรจุภัณฑ์เดิมหรือที่ใกล้เคียงกัน พร้อมทั้งชำระค่าขนส่งล่วงหน้า (ภายในสหรัฐอเมริกา) และยอมรับความเสี่ยงจากการเสียหายหรือสูญหายระหว่างการขนส่ง Intel อาจเลือกว่าจะซ่อมหรือเปลี่ยนสินค้าเป็นสินค้าหรือส่วนประกอบชิ้นใหม่ หรือสินค้าหรือส่วนประกอบที่ผ่านการปรับสภาพแล้ว ตามที่ Intel เห็นสมควร สินค้าที่ได้รับการซ่อมหรือเปลี่ยนใหม่แล้ว จะจัดส่งไปให้ลูกค้าโดยบริษัทเป็นผู้ออกค่าใช้จ่ายภายในช่วงเวลาที่เหมาะสมหลังจากได้รับสินค้าดังกล่าวจาก ICS สินค้าส่งคืนจะกลายเป็นทรัพย์สินของ Intel นับตั้งแต่ส่งมาถึง ICS สินค้าที่ได้รับการเปลี่ยนใหม่จะอยู่ภายใต้เงื่อนไขการรับประกันที่บันทึกเป็นลายลักษณ์อักษรนี้ และขึ้นกับข้อจำกัดความรับผิดและข้อยกเว้นอย่างเดียวกัน เป็นเวลาเก้าสิบ (90) วัน หรือเวลาที่เหลือของระยะเวลารับประกันเดิม แล้วแต่ว่าอย่างใดจะนานกว่า หากบริษัทเปลี่ยนสินค้าตัวใหม่ให้ จะไม่มีการขยายระยะเวลารับประกันให้กับสินค้าที่เปลี่ยนใหม่

#### ข้อจำกัดและข้อยกเว้นในการรับประกัน

การรับประกันนี้ใช้แทนการรับประกันอื่นใดสำหรับสินค้า และ Intel ขอยกเลิกการรับประกันอื่นๆ ทั้งหมด ทั้งแบบแสดงอย่างชัดเจนหรือแบบโดยนัย รวมทั้ง แบบไม่มีข้อจำกัด การรับประกันโดยนัย การรับประกันความสามารถในการจำหน่ายต่อ ความเหมาะสมสำหรับการใช้เพื่อวัตถุประสงค์เฉพาะ การไม่ละเมิด ขั้นตอนความประพฤติและแนวทางการจัดการ บางรัฐ (หรือเขตการปกครอง) ไม่อนุญาตให้ยกเว้นการรับประกันโดยนัย ดังนั้นข้อจำกัดนี้อาจใช้ไม่ได้กับคุณ การรับประกันทั้งแบบแสดงอย่างชัดเจนและแบบโดยนัยทั้งหมดจำกัดอยู่ภายในระยะเวลารับประกันตามกำหนดเวลาเท่านั้น และจะไม่สามารถใช้ได้หลังผ่านพ้นช่วงเวลานั้น บางรัฐ (หรือเขตการปกครอง) ไม่อนุญาตให้ตั้งข้อจำกัดว่าการรับประกันโดยนัยสิ้นสุดลงเมื่อใด ดังนั้นข้อจำกัดนี้อาจใช้ไม่ได้กับคุณ

#### ข้อจำกัดการยอมรับผิด

ความรับผิดชอบของ INTEL ภายใต้การรับประกันนี้ หรือการรับประกันอื่นใด ทั้งแบบแสดงอย่างชัดเจนหรือแบบโดยนัย จำกัดเฉพาะการซ่อม การเปลี่ยนสินค้า หรือการคืนเงิน ดังที่กล่าวไว้ข้างต้น วิธีการแก้ไขเหล่านี้ เป็นวิธีการแก้ไขพิเศษหนึ่งเดียวสำหรับการละเมิดการรับประกันใดๆ บริษัทไม่รับผิดชอบต่อความเสียหายพิเศษโดยตรง ทั้งจากอุบัติเหตุหรือที่เป็นผลสืบเนื่องมาจากการละเมิดการรับประกัน หรือที่อยู่ภายใต้ทฤษฎีทางกฎหมายอื่นๆ (รวมทั้งแบบไม่มีข้อจำกัด การสูญเสียกำไร เวลาที่เครื่องจักรไม่ทำงาน การสูญเสียค่าความนิยม ความเสียหายหรือการเปลี่ยนอุปกรณ์และทรัพย์สิน รวมไปถึงค่าใช้จ่ายในการกู้ระบบ การติดตั้งโปรแกรมใหม่ การสร้างโปรแกรมหรือข้อมูลที่จัดเก็บอยู่ใน หรือที่ใช้กับระบบที่อยู่ในสินค้า) ตามขอบเขตสูงสุดที่กฎหมายอนุญาต แม้ว่าบริษัทจะได้รับแจ้งถึงความเป็นไปในการเกิดความเสียหายดังกล่าวแล้วก็ตาม บางรัฐ (หรือเขตการปกครอง) ไม่อนุญาตให้มีข้อยกเว้นหรือข้อจำกัดของความเสียหายที่เกิดตามมาหรือจากอุบัติเหตุ ดังนั้นข้อจำกัดหรือข้อยกเว้นด้านบนจึงอาจใช้ไม่ได้กับคุณการรับประกันแบบจำกัดนี้ให้สิทธิ์ทางกฎหมายบางประการแก่คุณ และคุณอาจมีสิทธิ์อื่นๆ ได้เช่นกัน ซึ่งจะแตกต่างกันไปตามรัฐหรือเขตการปกครอง ข้อโต้แย้งใดๆ อันเกิดจาก หรือเกี่ยวข้องกับการรับประกันแบบจำกัดนี้ ควรได้รับการตัดสินโดยศาลปกครองข้างล่างนี้ และอยู่ภายใต้การควบคุมของกฎหมายต่อไปนี้: สำหรับประเทศสหรัฐอเมริกา แคนาดา อเมริกาเหนือและอเมริกาใต้ ศาลควรเป็นที่เมืองซานตา คลาร่า รัฐแคลิฟอร์เนีย สหรัฐอเมริกา และกฎหมายที่มาปฏิบัติใช้ควรเป็นกฎหมายของรัฐเดลาแวร์ สำหรับภูมิภาคเอเชียแปซิฟิก (ยกเว้นจีนแผ่นดินใหญ่) ศาลปกครองควรเป็นที่ประเทศสิงคโปร์ และกฎหมายที่นำมาปฏิบัติใช้ควรเป็นกฎหมายของประเทศสิงคโปร์ สำหรับยุโรปและที่อื่นๆ ทั่วโลก ศาลปกครองควรเป็นที่กรุงลอนดอน และกฎหมายที่นำมาปฏิบัติใช้ควรเป็นกฎหมายของประเทศอังกฤษและเวลส์ ในกรณีที่มีความขัดแย้งระหว่างฉบับภาษาอังกฤษและฉบับแปลอื่นๆ ของการรับประกันแบบจำกัดนี้ (ยกเว้นฉบับภาษาจีนแบบประยุกต์) ให้ยึดฉบับภาษาอังกฤษเป็นหลัก

สิ่งสำคัญ! สินค้าของ Intel ที่จำหน่ายในที่นี้ไม่ได้ออกแบบมา หรือมีจุดประสงค์เพื่อใช้ในระบบการแพทย์ การช่วยชีวิตหรือพยุงชีวิต รวมทั้งระบบขนส่ง ระบบนิวเคลียร์ หรือ การใช้งานที่ส่งผลต่อชีวิตอื่นใด ในอันที่ความล้มเหลวจากการทำงานของสินค้า Intel อาจสร้างสถานการณ์ที่นำไปสู่การบาดเจ็บหรือเสียชีวิตของบุคคลได้ นอกจากจะได้มีการตกลงเป็นลายลักษณ์อักษรโดย Intel แล้วเท่านั้น

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์