חזרה לתוכן העניינים

# אחריות

# מידע על אחריות מוצר

#### אחריות חומרה מוגבלת לשנה אחת

#### אחריות מוגבלת

בהצהרת אחריות זו, המונח "מוצר" חל על ההתקנים הבאים:

- Intel(R) WiMAX/WiFi Link 5350
- Intel(R) WiMAX/WiFi Link 5150
- Intel(R) WiFi Link 5300
- Intel(R) WiFi Link 5100
- Intel (R) Wireless WiFi Link 4965AGN
- Intel(R) Wireless WiFi Link 4965AG_‎
- Intel(R) PRO/Wireless 3945ABG Network Connection

Intel ערבה לרוכש המוצר, שהמוצר, אם נעשה בו שימוש והותקן כהלכה, יהיה חופשי מפגמים בחומר ובעבודה ויתאים בצורה ממשית למפרטים של Intel הזמינים לציבור עבור המוצר לתקופה של שנה אחת (1), החל מתאריך רכישת המוצר באריזתו החתומה המקורית.

תוכנות מכל סוג המסופקות עם או כחלק מהמוצר ניתנות במפורש "כפי שהן", תוך שלילה מפורשת של כל אחריות, מפורשת או מכללא (כולל ללא הגבלה, אחריות לסחירות, אי-הפרה או התאמה למטרה מסוימת), אך עם זאת, Intel ערבה שאמצעי האחסון שעליו נמצאת התוכנה יהיה חופשי מפגמים לתקופה של תשעים (90) יום מתאריך המסירה. אם פגם שכזה מופיע במסגרת תקופת האחריות, באפשרותך להחזיר ל- Intel את אמצעי האחסון הפגום לשם החלפה או מסירה חלופית של התוכנה, לפי שיקול דעתה של Intel וללא תשלום. Intel אינה ערבה ואינה נוטלת על עצמה אחריות לדיוק או לשלמות של כל מידע, טקסט, גרפיקה, קישורים או פריטים אחרים הכלולים בתוכנה.

אם מתגלית תקלה במוצר, שהנו נושא אחריות מוגבלת זו, במהלך תקופת האחריות מסיבות המכוסות על-ידי אחריות מוגבלת זו, Intel לפי שיקול דעתה:

- תתקן את המוצר באמצעים של חומרה ו/או תוכנה; או
- תחליף את המוצר במוצר אחר, או, אם Intel אינה מסוגלת לתקן או להחליף את המוצר,
- תפצה במחיר הנוכחי של Intel באותו זמן עבור המוצר, בזמן שתביעה לשירות במסגרת אחריות תוצג ל- Intel בכפוף לאחריות מוגבלת זו.

אחריות מוגבלת זו וכל אחריות מכללא שעשויה להיות קיימת בכפוף לחוק המדינה, הלאומי, האזורי או המקומי המתאים, חלות רק עליך הרוכש המקורי של המוצר.

#### היקף האחריות המוגבלת

Intel אינה ערבה שהמוצר, בין אם נרכש בנפרד או במשולב עם מוצרים אחרים, כולל ללא הגבלה, רכיבי מוליכים למחצה, יהיה חופשי מפגמים בתכנון או משגיאות הידועות כ- "errata"‏. errata מאופיינים קיימים זמינים לפי בקשה. יתר על כן, אחריות מוגבלת זו אינה מכסה: (i) כל עלות הקשורה להחלפה או לתיקון של המוצר, כולל עבודה, התקנה או עלויות אחרות שנגרמו לך, ובפרט כל עלות הקשורה להסרה או להחלפה של כל מוצר שהולחם או חובר באופן קבוע בכל צורה אחרת לכל לוח מעגלים מודפסים או שולב במוצרים אחרים; (ii) נזקים למוצר עקב גורמים חיצוניים, כולל תאונה, בעיה בחשמל, תנאים לא רגילים, מכניים או סביבתיים, שימוש שלא בהתאם להוראות המוצר, שימוש לרעה, הזנחה, תאונה, ניצול לרעה, שינוי, תיקון, התקנה שלא כהלכה או לא מאושרת או בדיקה שלא כהלכה, או (iii) כל מוצר אשר עבר שינוי או הופעל מחוץ למפרטי Intel הזמינים לציבור או כאשר זיהוי המוצר המקורי (סימן מסחרי או מספר סידורי) הוסרו, שונו או נמחקו מהמוצר; או (iv) בעיות כתוצאה משינויים (שלא על-ידי Intel) של מוצרי תוכנה המסופקים או כלולים עם המוצר, (v) שילוב של מוצרי תוכנה, פרט למוצרי התוכנה המסופקים או הכלולים עם המוצר על-ידי Intel, או (vi) חוסר יכולת להחיל שינויים או תיקונים שסופקו על-ידי Intel לכל תוכנה המסופקת או הכלולה עם המוצר.

#### קבלת שירות במסגרת האחריות

כדי לקבל שירות במסגרת האחריות עבור המוצר, באפשרותך לפנות למקום הרכישה המקורי, בהתאם להוראות שלו, או באפשרותך לפנות אל Intel‏. כדי לבקש מ- Intel שירות במסגרת האחריות, עליך לפנות למרכז תמיכת הלקוחות של Intel‏ ("ICS") באזורך (www.intel.com/support) במסגרת תקופת האחריות במהלך שעות עבודה רגילות (זמן מקומי), פרט לחגים, ולהחזיר את המוצר למרכז ה- ICS המתאים. הייה מוכן לספק: (1) שם, כתובת פיזית, כתובת דואר אלקטרוני, מספרי טלפון, ובארה"ב, פרטי כרטיס אשראי תקף; (2) הוכחת רכישה; (3) שם דגם ומספר זיהוי מוצר הנמצא על המוצר; וכן (4) הסבר של הבעיה. ייתכן שנציג שירות הלקוחות יזדקק למידע נוסף ממך, בהתאם לאופי הבעיה. לאחר שמרכז תמיכת הלקוחות יוודא שהמוצר זכאי לשירות במסגרת האחריות, יינתן לך מספר אישור חומר להחזרה ("RMA") והוראות להחזרת המוצר למרכז תמיכת הלקוחות המתאים. בעת החזרת המוצר למרכז תמיכת הלקוחות, עליך לציין את מספר ה- RMA בחלק החיצוני של האריזה. Intel לא תקבל מוצר שהוחזר ללא מספר RMA, או עם מספר RMA לא חוקי, על האריזה. עליך לשלוח את המוצר המוחזר למרכז תמיכת הלקוחות המתאים באריזה המקורית או דומה, כאשר דמי המשלוח משולמים (בתוך ארה"ב). אתה מקבל על עצמך את הסיכון לנזק או אובדן במהלך המשלוח. Intel עשויה לבחור לתקן או להחליף את המוצר במוצר או ברכיבים חדשים או מחודשים, לפי שיקול דעתה של Intel‏. המוצר המוחלף או המתוקן יישלח אליך על חשבון Intel תוך פרק זמן סביר, לאחר קבלת המוצר המוחזר על-ידי מרכז תמיכת הלקוחות. המוצר המוחזר יהפוך לקניינה של Intel עם קבלתו על-ידי מרכז תמיכת הלקוחות. המוצר המוחלף נמצא באחריות בכפוף לאחריות כתובה זו ונתון לאותן מגבלות חבות והגבלות למשך תשעים (90) יום או שאר תקופת האחריות המקורית, הארוך מבין השניים. אם Intel תחליף את המוצר, תקופת האחריות המוגבלת עבור המוצר המוחלף לא תוארך.

#### מגבלות והגבלות אחריות

אחריות זו מחליפה כל אחריות אחרת עבור המוצר ו- INTEL מתכחשת לכל אחריות אחרת, מפורשת או מכללא, כולל אך לא מוגבל, לאחריות מכללא לסחירות, התאמה למטרה מסוימת, אי-הפרה, אספקה ושימוש למסחר. מדינות (או תחומי שיפוט) מסוימות אינן מתירות הגבלה על אחריות מכללא, לכן הגבלה זו עשויה שלא לחול עליך. כל האחריות המפורשת והמשתמעת מוגבלת בזמן לתקופת האחריות המוגבלת. אף אחריות לא תחול לאחר פרק זמן זה. מדינות (או תחומי שיפוט) מסוימות אינן מתירות הגבלות על משך אחריות מכללא, לכן הגבלה זו עשויה שלא לחול עליך.

#### הגבלות חבות

האחריות של INTEL בכפוף לאחריות זו או אחרת, מכללא או מפורשת, מוגבלת לתיקון, החלפה או פיצוי, כמצוין לעיל. אלה התרופות היחידות שתקבל על הפרת אחריות. עד למידה המותרת בחוק המקומי, INTEL אינה אחראית לכל נזק ישיר, מיוחד, מקרי או תוצאתי הנובע מכל הפרה של האחריות או בכפוף לכל תיאוריה משפטית אחרת (כולל ללא הגבלה, אובדן רווחים, השבתה, אובדן רצון טוב, נזק לציוד או החלפת ציוד ורכוש וכל עלות לשחזור, תכנות מחדש או יצירה של כל תוכנה או נתונים המאוחסנים או בשימוש במערכת המכילה את המוצר), גם אם ניתנה הודעה ל- INTEL בדבר האפשרות לנזקים שכאלה. מדינות (או תחומי שיפוט) מסוימות אינן מתירות מגבלות או הגבלה על נזקים מקריים או תוצאתיים, כך שההגבלות או המגבלות לעיל עשויות שלא לחול עליך. אחריות מוגבלת זו מעניקה לך זכויות משפטיות מיוחדות וייתכן שיש לך זכויות אחרות המשתנות במדינות ובאזורי שיפוט אחרים. כל מחלוקת הנובעת מאחריות מוגבלת זו או הקשורה אליה, תישפט בפורומים הבאים הכפופים לחוקים הבאים: עבור ארצות הברית, קנדה, צפון אמריקה ודרום אמריקה, הפורום יהיה סנטה קלרה, קליפורניה, ארה"ב והחוק הישים יהיה זה של מדינת דלוור. עבור אזור מזרח אסיה (פרט לסין רבתי), הפורום יהיה סינגפור והחוק הישים יהיה זה של סינגפור. עבור אירופה ושאר העולם, הפורום יהיה לונדון והחוק הישים יהיה זה של אנגליה וויילס. במקרה של סתירה כלשהי בין גרסת השפה האנגלית וכל גרסה מתורגמת אחרת של האחריות המוגבלת (פרט לגרסה של סינית פשוטה), גרסת השפה האנגלית תקבע.

חשוב! אלא אם כן הוסכם אחרת בכתב על-ידי INTEL, מוצרי INTEL הנמכרים בזאת אינם מתוכננים או מיועדים לשימוש בכל מערכת רפואית, מערכת להצלת חיים או תומכת חיים, מערכות תחבורה, מערכות גרעיניות, או עבור כל יישום קריטי אחר אשר תקלה במוצר של INTEL עלולה לגרום למצב שבו עשויים להיגרם פציעה או מוות.

חזרה לראש הדף

חזרה לתוכן העניינים

סימנים מסחריים וכתבי ויתור